સાણંદ વિધાનસભાની સીટ છિનવાતી હોય અને આખા રાજ્યની રાજનીતિ સાણંદથી થવાની તેમ સાણંદ તાલુકા પંચાયતની દિલચસ્પ ચૂંટણીનો બે બે મુદત છતા કોઇ નિવેડો આવ્યો નથી. તોડજોડની નિતિમાં નિષ્ફળતા, બબ્બે મિટિંગમાં હંગામો મચાવીને સભાને મુલતવી રાખવાનો હાઇવોલ્ટેજ ડ્રામાં સર્જાયા બાદ આજે ત્રીજી મુદતમાં અઢી વર્ષ માટે પ્રમુખ-ઉપપ્રમુખની ચૂંટણી થવા જઇ રહી છે. બપોરે બાર કલાકે મળનારી સભામાં કોંગ્રેસના ૭ અને ભાજપના જ ૬ બળવાખોર સહિત ૧૩ સદસ્યો અકબંધ રીતે હાજરી આપશે તો ભાજપ તેમના ૧૧ સદસ્યોના જોરે તાલુકા પંચાયતને ખોરવવામાં હવે શુ કરશે તેના પર સૌ કોઇનો મદાર છે પરંતું ભાજપ આ ચૂંટણી લોકશાહીના ગરીમા પર લાંછન સમાન છે તેવી કોંગ્રેસે હાઇકોર્ટ સુધી રીટ કરતા આજે કોઇ પણ ભોગે નિર્ણય આવી જશે.